OpenLLM-France/wikimedia huggingface dataset:
# Picor

La picor, pruïja, grator o gratera és un formigueig peculiar o irritació incòmoda de la pell que comporta un desig de gratar la part en qüestió.

## Citacions

* L'excés de picor, prové de l'angunia de no fer res y, sobretot, de tenir massa temps per gratar.(català antic)
       «El temps de la picor». Veusaquí que una vegada ..., 1907. — Josep Morató i Grau

## Dites populars

* Any de nespres, picor a la regana.
* Gratar i menjar, tot és començar.
* L'any de la picor, que tothom gratava.
    (var.) Al temps de la picor, tothom gratava.
* Molt parlar nou, i molt gratar cou.
* Qui barata, es cap se grata.(Mall.)
* Qui grata on li pruu, no fa agravi a ningú.
* Qui té ronya, que grati.
* Tant grata la cabra, que malament jeu.(Mall.)
    (var.) Tant grata la llebre, que bé mal jau.(Cat.)
* Tothom grata allà on li pica.

## Frases fetes i locucions

* Busca qui et grati!
          Es diu per acomiadar algú que no ens escolta quan l'aconsellem o no vol fer allò que li convé.
* De l'any de la picor.
          Molt antic.
* Gratar la bossa.
    (var.) Gratar la butxaca a algú.
          Fer despeses.
* Gratar-se la panxa.
          Estar ociós.
* Gratar la tinya a algú.
          Maltractar a algú.
* Més vell que la picor.
    (var.) Ser de l'any de la picor.
          Es diu d'una persona o cosa molt vella.
* No faltar a algú més que ronya per gratar.
          Estar ben proveït i no faltar-li res.
* Per aquí grata-hi!
          Es diu quan algú encerta a indicar allò que és la qüestió principal o més interessant.
* Què hi grates, aquí?
          Es diu quan algú està en un lloc sense fer res.

## Cançons populars

* ¿No em diríeu, bona amor / d'on vos ve tanta ponsonya? / ¿No sabeu que el qui té ronya, / com més grata, més picor?(Mall.)
          Glossa tradicional.

## Referències

* ↑ Morató, 1907, p. 45-52.
* ↑ Parés i Puntas, 1999, p. 333-341.
* 1 2 3 4 5 6 7 8 9 10 11 12 13 14 15 16 17 Alcover, Antoni M.; Moll, Francesc de B. «gratar». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.
* ↑ Pàmies i Riudor, 2012, p. 20.
* ↑ Alcover, Antoni M.; Moll, Francesc de B. «vell». A: Diccionari català-valencià-balear. Barcelona: IEC, 2002.
* ↑ «Etimologies paremiològiques». Dites.cat. Arxivat de l'original el 1370840490. [Consulta: 12 gener 2015].
* ↑ Alcover, Antoni M.; Moll, Francesc de B. «picor». A: Diccionari català-valencià-balear. Barcelona: IEC, 2002.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Morató, Josep. Veusaquí que una vegada ... : rondalles. Barcelona: J. Baguñà, 1907.
* Pàmies i Riudor, Víctor. Dites.cat : Locucions, frases fetes i refranys del català (en català). Barcelona: Barcanova, 2012. ISBN 978-84-489-3041-7.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Pierre de Coubertin

Pierre de Coubertin (París, 1 de gener de 1863 – Ginebra, 2 de setembre de 1937) fou un pedagog i historiador francès, fundador dels Jocs Olímpics moderns.

## Citacions

* Un home poc intel·ligent o simplement lent en la seva comprensió mai esdevindrà un bon futbolista.
    (en francès) Un homme inintelligent ou simplement lent dans sa compréhension ne deviendra jamais un bon footballeur.
       «Notes sur le football». La Nature, 1897.
* L'emulació és l'essència del futbol.
    (en francès) L'émulation est l'essence du football.
       «Notes sur le football». La Nature, 1897.
* El deshonor no consistirà a ser vençuts sinó a no lluitar.
       Ideari Olímpic.
* L'important a la vida no és el triomf, sinó el combat; l'essencial no és haver vençut, sinó haver lluitat bé.
    (en francès) L'important dans la vie ce n'est point le triomphe, mais le combat, l'essentiel ce n'est pas d'avoir vaincu mais de s'être bien battu.
       Discurs pronunciat a Londres, 24 de juliol de 1908.

## Atribuïdes

* L'important és participar, més que no pas vèncer.
    (en francès) L'important, c'est de participer.
          Màxima que va sorgir per primer cop a la vigília de l'obertura dels Jocs Olímpics de Londres (1908), concretament en el transcurs de l'ofici religiós celebrat a la catedral de Saint Paul. En el sermó, el bisbe anglicà Ethelbert Talbot va pronunciar aquesta frase: «En aquests Jocs, més que guanyar, l'important és participar, com en la vida és més transcendent la manera com es lluita que la victòria que es pugui aconseguir.». Erròniament se l'atribueix a Coubertin però fou responsable de popularitzar-la i incloure el lema al moviment olímpic.

## Referències

* 1 2 «Pierre de Coubertin - Les 14 citations de Pierre de Coubertin» (en francès). Dico-Citations. [Consulta: 15 maig 2018].
* 1 2 3 4 5 «Toutes les citations de Pierre de Coubertin» (en francès). Le Figaro. [Consulta: 15 maig 2018].
* 1 2 3 Turró, Guillem «L'important és participar». Ars Brevis, Núm. 16, (2010), pàg. 248–271. ISSN: 2339-9775 [Consulta: 16 maig 2018].
# Piga

La piga o pigues, llentilles o científicament efèlides en els humans són taques cutànies, de color marró clar, de melanina en la pell que apareixen en persones de complexió clara.

## Citacions

* Quatre són les coses amb les que hagués estat millor sense elles: amor, curiositat, pigues i dubtes.
    (en anglès) Four be the things I'd have been better without: Love, curiosity, freckles and doubt.
       — Dorothy Parker

## Dites populars

* Cara pigada, cara estimada.
    (var.) Cara pigada, cara estimada. Si passa de tres, diu que no val res.
* Març, pigues i barbs.
    (var.) Pel març, pigues i barbs.
    (var.) Sol de març, pigues i barbs.
* Una piga a la cara fa gràcia; dues pigues, desgràcia.

## Referències

* ↑ Enright, 2004.
* ↑ Alcover, Antoni M.; Moll, Francesc de B. «cara». A: Diccionari català-valencià-balear. Barcelona: IEC, 2002.
* 1 2 3 Cinc mil refranys catalans i frases fetes populars, 1965.
* ↑ Alcover, Antoni M.; Moll, Francesc de B. «Piga». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «març». A: Diccionari català-valencià-balear. Barcelona: IEC, 2002.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Enright, Dominique. Mujeres: las mejores citas y frases. Barcelona: Amat, 2004. ISBN 849735138X.
# Pilar Pascual de Sanjuán

Pilar Pascual de Sanjuán (Cartagena, 23 d'octubre de 1837 - Barcelona, 18 de novembre de 1899) fou una mestra, feminista i escriptora catalana del segle XIX.

## Citacions

* A ningú li passarà posar en dubte l'imprescindible de la necessitat que els nens, després que s'hagin exercitat a la lectura en prosa, aprenguin igualment a llegir en vers. Aquesta necessitat es fa sentir en tals termes, que hi ha persones que donen molt sentit a la primera i flaquegen en la segona, fins al punt de fer malbé les més belles estades poètiques per la llanguiment i falta d'entonació amb què les llegeixen.
    (en castellà, amb l'ortografia de l'època) A nadie le ocurrirá poner en duda lo imprescindible de la necesidad de que los niños, después que se hayan ejercitado en la lectura en prosa, aprendan igualmente a leer en verso. Esta necesidad se hace sentir en tales términos, que hay personas que dan mucho sentido a la primera y flaquean en la segunda, hasta el punto de estropear las más hermosas estancias poéticas por la languidez y falta de entonación con que las leen.
       Pròleg de l'obra El trovador de la niñez, 1888.
* ...la lectura és un dels mitjans que el mestre posseeix per conrear la intel·ligència i el cor dels deixebles.
    (en castellà, amb l'ortografia de l'època) ...la lectura es uno de los medios que el maestro posee para cultivar la inteligencia y el corazón de los discípulos.
       Pròleg de l'obra El trovador de la niñez, 1888.
* ... I si no volen llegir els nostres escrits que no els llegeixin. Nosaltres no escrivim per als homes.
    (en castellà, amb l'ortografia de l'època) ...y si no quieren leer nuestros escritos que no los lean. Nosotras no escribimos para los hombres.
* “La Marisabidilla”… és a la dona modesta i instruïda el que els pedants als homes il·lustrats.
    (en castellà, amb l'ortografia de l'època) “La Marisabidilla”… es a la mujer modesta e instruida lo que los pedantes a los hombres ilustrados.
       Afirmació extreta de “La Marisabidilla” de Pilar Pascual de Sanjuán, dintre de l'obra "Las mujeres españolas, americanas y lusitanas pintadas por sí mismas" de Faustina Sáez de Melgar., 1882.

## Referències

* 1 2 Pascual de Sanjuán, Pilar (comp.). El trovador de la niñez: colección de composiciones en verso para ejercitarse los niños en la lectura de poesías. Barcelona: Librería de Juan y Antonio Bastinos, 1888 [Consulta: 17 octubre 2016].
* 1 2 Ausejo García, Eider; Amores, Montserrat (dir.). «Marisabidillas y literatas del siglo XIX: de los artículos de costumbres a la Feíta de Emilia Pardo Bazán». Barcelona: Universitat Autònoma de Barcelona. Facultat de Filosofia i Lletres, 2015. Arxivat de l'original el 1592202233. [Consulta: 17 octubre 2016].
# Pierre-Auguste Renoir

Pierre-Auguste Renoir (Llemotges, 25 de febrer de 1841 — Canes, 3 de desembre de 1919) fou un pintor llemosí.

## Citacions

* El dolor passa, la bellesa roman.
    (en francès) La douleur passe, la beauté reste.
* La pintura s'aprèn als museus.
    (en francès) La peinture s'apprend dans les musées.

### Atribuïdes

* El blanc no existeix pas a la natura.
    (en francès) Le blanc n'existe pas dans la nature.

## Referències

* 1 2 «Pierre-Auguste Renoir a dit...». Paris: Evene, cop. 1999. Arxivat de l'original el 1361852519. [Consulta: 30 març 2013].
* ↑ «impressionnisme». Larousse Encyclopédie. Arxivat de l'original el 1545792718. [Consulta: 24 desembre 2018].
# Picassent

Picassent és un municipi del País Valencià, de la comarca de l'Horta Sud.

## Dites populars

* Alcàsser i Picassent són pobles de criadilla, se tiraren a robar el Santo Cristo de Silla.
* Catarroja descoberta, Albal sense fonament, si busques xiques boniques, a Alcàsser i Picassent.
    (var.) Catarroja, l'aigua roja, i Albal, sense fonament; si busqueu xiques boniques: Alcàsser i Picassent.
* Catarroja, l'aigua roja i al molí sense forment; si voleu les xiques guapes hau d'anar a Picassent.
* Ja es divisa Picassent i també l'om de la plaça, les campanes de l'ermita i la Verge de Vallivana.
* Picassent, bona terra i mala gent.

## Referències

* 1 2 3 4 5 Sanchis Guarner, 1983, Vol. 4. Sector central litoral.
* ↑ Parés i Puntas, 1999.

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* Portal de l'Ajuntament de Picassent
# Picot

El picot o pigot (Picidae) és un ocell de la família dels pícids, de l'ordre dels piciformes, que tenen les rectrius amb l'extrem afuat i el raquis rígid.

## Dites populars

* Per l'Ascensió, el pigot forada el tió.
* Quan canta el pigot, la pluja és a prop.
* Quan el pigot canta pel alts, pluja a samals; si canta pel torrents, vara vents.
* Quan el pigot canta, plourà; si no és avui serà demà.

## Referències

* ↑ Gargallo Gregori, Jose. «El Refranyer: Dites i refranys». l'autor, cop. 2010. Arxivat de l'original el 1391820914. [Consulta: 4 juliol 2012].
* ↑ Alcover, Antoni M.; Moll, Francesc de B. Diccionari català-valencià-balear. Barcelona: IEC, 2002.
* 1 2 Amades, Joan. Llibre del temps que fa. Barcelona: La Neotípia, 1938 (Primer llibre de les set sivelles) [Consulta: 1544602005].
# Pierre Corneille

Pierre Corneille (Rouen, 6 de juny de 1606 - París, 1 d'octubre de 1684) fou un dramaturg francès.

## Citacions

* Una victòria sense perill és un triomf sense glòria.
    (en francès) A vaincre sans péril on triomphe sans gloire.
       Le Cid, 1636.

## Referències

* ↑ Collison; Collison, 1980.

## Bibliografia

* Collison, Robert; Collison, Mary. Dictionary of foreign quotations. New York: Facts of File, 1980. ISBN 0871964287 [Consulta: 6 febrer 2021].
# Pieter Willem Botha

Pieter Willem Botha (Paul Roux, Unió Sud-africana, 12 de gener de 1916 – Wilderness, Sud-àfrica, 31 d'octubre de 2006), també conegut com P. W. Botha o el Gran Cocodril (afrikaans: Die Groot Krokodil) fou un polític sud-africà, primer ministre de Sud-àfrica entre 1978 i 1984 i president de Sud-àfrica entre 1984 i 1989.

## Citacions

* Les persones que s'oposen a la política de l'apartheid no tenen el coratge de les seves conviccions. No es casen amb els no europeus.
    (en anglès) The people who are opposing the policy of apartheid have not the courage of their convictions. They do not marry non-Europeans.
       Discurs al House of Assembly, 7 de novembre de 1948.
* No estic preparat per liderar els blancs sud-africans i altres grups minoritaris cap a un camí de l'abdicació i el suicidi.
    (en anglès) I am not prepared to lead white South Africans and other minority groups on a road to abdication and suicide.
       Congrés del Partit Nacional de Sud-Àfrica, agost de 1985.
* Tan aviat com ell renunciï a la violència i es comprometi a no iniciar la violència a Sud-àfrica, el govern l'alliberarà.
    (en anglès) As soon as he renounces violence and undertakes not to start violence in South Africa, government will release him.
       Declaracions sobre el possible alliberament de Nelson Mandela, 1988.
* No estic preparat per demanar disculpes pels actes legals del meu govern per lluitar contra l'atac contra ell.
    (en anglès) I am not prepared to apologise for the lawful acts of my government to fight against the onslaught against it.
       Declaracions al South Africa's Truth and Reconciliation Commission, 1997.

### Atribuïdes

* Nelson Mandela pot podrir-se a la presó fins que mori o jo mori, el qui visqui més.
    (en anglès) Nelson Mandela can rot in prison until he dies or I die, whichever takes longer
          Atribuïda a P.W. Botha el febrer de 1987 però desmentida posteriorment.

## Referències

* 1 2 Crwys-Williams, 2008.
* 1 2 «Quotes from apartheid strongman P.W. Botha». Reuters, 19-01-2007. Arxivat de l'original el 1554571075. [Consulta: 6 abril 2019].
* ↑ «South Africa : wildernis : protests as P.W. Botha arrives at court». [Consulta: 6 abril 2019].

## Bibliografia

* Crwys-Williams, Jennifer. The Penguin dictionary of South African quotations. Johannesburg: Penguin Books, 2008. ISBN 9780143025450.
# Pilar Primo de Rivera

Pilar Primo de Rivera y Sáenz de Heredia (Madrid, 4 de novembre de 1907 - Madrid, 17 de març de 1991) va ser la líder de la Sección Femenina de la Falange Espanyola i posteriorment la presidenta de la Asociación de Veteranas de la Sección Femenina, reanomenada en 1977, dos anys després de la mort de Francisco Franco, Nueva Andadura, càrrec que va mantenir fins a la mort.

## Citacions

* Ficades a casa haureu fet més que tots els discursos.
    (en castellà) Metidas en casa habréis hecho más que todos los discursos.
       Escritos, Circulares, Discursos, [s.a.].
* La base principal dels estats és la família, i per tant, la finalitat natural de totes les dones és el matrimoni.
    (en castellà) La base principal de los estados es la familia, y por tanto el fin natural de todas las mujeres es el matrimonio.
       Misión y organización de la Sección Femenina de FET y JONS, 1942.
* Les dones mai no descobreixen res. Els manca el talent creador reservat per Déu per a intel·ligències varonils, nosaltres no podem fer res més que interpretar millor o pitjor el que els homes ens donen fet.
    (en castellà) Las mujeres nunca descubren nada: les falta, desde luego, el talento creador reservado por Dios para inteligencias varoniles: nosotras no podemos hacer más que interpretar mejor o peor lo que los hombres nos dan hecho.
       Misión y organización de la Sección Femenina de FET y JONS, 1942.

## Referències

* 1 2 Moraga García, María de los Ángeles «Notas sobre la situación jurídica de la mujer en el Franquismo». Feminismo/s, Nº 12, (desembre 2008), pàg. 229-252. DOI: 10.14198/fem.2008.12.09. ISSN: 1696-8166 [Consulta: 4 abril 2024].
* ↑ Ramírez Macías, Gonzalo «La Educación Física y el deporte como medios de transgresión del modelo de mujer durante la dictadura franquista». Movimento. Revista de educaçao física da UFRGS, Vol. 24, (2018), pàg. 331-344. DOI: 10.22456/1982-8918.78334. ISSN: 0104-754X [Consulta: 4 abril 2024].
# Marguerite Yourcenar

Marguerite Yourcenar, pseudònim de Marguerite Cleenewerck de Crayencour (Brussel·les, 8 de juny de 1903 - Northeast Harbor, Maine, 17 de desembre) fou una novel·lista i assagista belga en llengua francesa.

## Citacions

* El coratge consisteix a donar la raó a les coses quan no podem canviar-les.
    (en francès) Le courage consiste à donner raison aux choses quand nous ne pouvons les changer.
       Alexis ou le Traité du vain combat, 1929.
* Les meves primeres pàtries van ser els llibres.
    (en francès) Mes premières patries ont été des livres.
       Memòries d'Adrià, 1951.
* La paraula escrita m'ha ensenyat a escoltar la veu humana.
    (en francès) La lettre écrite m'a enseigné à écouter la voix humaine.
       Memòries d'Adrià, 1951.
* Tenir la raó massa aviat és el mateix que equivocar-se.
    (en francès) C'est avoir tort que d'avoir raison trop tôt.
       Memòries d'Adrià, 1951.
* La capacitat de poder treure la màscara de les coses és un dels pocs avantatges de l'edat.
    (en francès) La possibilité de jeter le masque en toutes choses est l'un des rares avantages que je trouve à vieillir.
       Memòries d'Adrià, 1951.
* Construir és col·laborar amb la terra: és posar un senyal humà en un paisatge que en quedarà modificat per sempre més.
    (en francès) Construire, c'est collaborer avec la terre : c'est mettre une marque humaine sur un paysage qui en sera modifié à jamais.
       Memòries d'Adrià, 1951.
* Fundar biblioteques era encara construir graners públics, amuntegar reserves contra un hivern de l'esperit que, per certs signes i a desgrat meu, veig a venir.
    (en francès) Fonder des bibliothèques, c'était encore construire des greniers publics, amasser des réserves contre un hiver de l'esprit qu'à certains signes, malgré moi, je vois venir.
       Memòries d'Adrià, 1951.

## Referències

* ↑ «Marguerite Yourcenar a dit». Citations avec Dico-citations. [Consulta: 15 febrer 2017].
* 1 2 3 4 «Marguerite Yourcenar, l'amor i la bogeria». Catorze.cat [Consulta: 15 febrer 2017].
* 1 2 Ordine, 2017, p. 68-69.

## Bibliografia

* Ordine, Nuccio. Clàssics per a la vida : una petita biblioteca ideal. Barcelona: Quaderns Crema, 2017. ISBN 9788477275800.
# Margarita Salas Falgueras

Margarita Salas Falgueras, marquesa de Canero, (Caneiru, Valdés, Astúries, 30 de novembre de 1938 - Madrid, 7 de novembre de 2019) fou una bioquímica espanyola.

## Citacions

* Un país sense investigació és un país sense desenvolupament.
    (en castellà) Un país sin investigación es un país sin desarrollo.
       Entrevista a la revista Consumer, Octubre 2003.
          Frase que repetí sovint en diferents conferències, entrevistes i actes oficials. Tanmateix la primera vegada on s'ha trobat publicada aquesta citació és a la revista Consumer de l'octubre de 2003. Una variant de la frase és: "Un país sense ciència és un país sense desenvolupament" (en castellà: Un país sin ciencia en un país sin desarrollo)

## Referències

* ↑ «Margarita Salas. Bióloga molecular y académica de la lengua». Consumer. [Consulta: 2 gener 2022].
* ↑ «Margarita Salas sostiene que "un país sin ciencia es un país sin desarrollo». La Vanguardia, 06-11-2018. [Consulta: 2 gener 2022].
# Margaret Mead

Margaret Mead (Filadèlfia, 16 de desembre de 1901 - Nova York, 15 de novembre de 1978) fou una antropòloga estatunidenca. És considerada com una antropòloga pionera, que va escriure de manera planera per a arribar al públic en general.

## Citacions

* Les dones volen homes mediocres i els homes estan treballant bastant per ser tan mediocres com sigui possible.
    (en anglès) Women want mediocre men, and men are working hard to be as mediocre as possible.
       Quote Magazine, 15 de juny de 1958.
* L'habilitat d'aprendre és més antiga, com també més generalitzada, que l'habilitat d'ensenyar.
    (en anglès) The ability to learn is older — as it is also more widespread — than is the ability to teach.
       Continuities in Cultural Evolution, 1964.
* Tard o d'hora em moriré però no em retiraré.
    (en anglès) Sooner or later I'm going to die, but I'm not going to retire.
       Entrevista a Los Angeles amb motiu del seu 75è aniversari, desembre de 1976.
* El somriure és l'expressió emocional més distintiva de l'home
    (en anglès) Laughter is man's most distinctive emotional expression.
       Margret Mead: Some Personal Views, 1979.

### Atribuïdes

* Cada vegada que alliberem una dona, alliberem un home.
    (en anglès) Every time we liberate a woman, we liberate a man.
          Atribuïda en La Abogada Newsletter, Vol. 3 (1967) per International Federation of Women Lawyers, p. 5
* La solució dels problemes dels adults del demà depèn en gran mesura de com eduquem els nostre fills avui.
    (en anglès) The solution to adult problems tomorrow depends on large measure upon how our children grow up today.
          Atribuïda en Educational Psychology (2000) per Anita E. Woolfolk, p. 212

## Referències

* 1 2 3 4 5 Lewis, Jone Johnson «Margaret Mead Quotes». ThoughtCo [Consulta: 17 novembre 2017].
* ↑ Granat, 1998, p. 82.

## Bibliografia

* Granat, Helen. Wisdom Through the ages (en anglès). Pulsbo: Miklen Press, 1998. ISBN 9781881358015.
# Margaret Sanger

Margaret Sanger (Corning, Nova York, 14 de setembre de 1879 - Tucson, Arizona, 6 de setembre de 1966) va ser una infermera i activista estatunidenca defensora del control de la natalitat i de l'eugenèsia.

## Citacions

* Cap dona no pot anomenar-se lliure si no posseeix ni controla el seu cos.
    (en anglès) No woman can call herself free who does not own and control her body.
       «A Parents' Problem or Woman's?». Birth Control Review, març de 1919.

## Referències

* ↑ Sanger, Margaret «A Parents' Problem or Woman's?». Birth Control Review, (March 1919), pàg. 6-7 [Consulta: 18 agost 2020].
# Marguerite Duras

Marguerite Germaine Marie Donnadieu, més coneguda com a Marguerite Duras, (Saigon, 4 d'abril de 1914 — París, 3 de març de 1996) fou una novel·lista, dramaturga, guionista i directora de cinema francesa.

## Citacions

* No hi ha pas vacances a l'amor, no existeixen.
    (en francès) Il n'y a pas de vacances à l'amour [...] ça n'existe pas. L'amour, il faut le vivre complètement avec son ennui et tout, il n'y a pas de vacances possibles à ça.
       Les Petits chevaux de Tarquinia, 1953.
* La confirmació de la tristesa és una consolació.
    (en francès) La confirmation de la tristesse est une consolation.
       Un homme est venu me voir, 1968.
* És una meravella ignorar el futur.
    (en francès) C'est une merveille d'ignorer l'avenir.
       Des journées entières dans les arbres, 1984.
* Qui omple el temps és qui el perd de debò.
    (en francès) Ce qui remplit le temps c'est vraiment de le perdre.
       La Vie matérielle, 1987.
* Escriure és una forma de no parlar. És silenciós. És estar cridant en silenci.
    (en francès) Ecrire, c'est aussi ne pas parler. C'est se taire. C'est hurler sans bruit.
       Écrire, 1993.

## Referències

* 1 2 3 «L'amor impossible de Marguerite Duras». Catorze.cat [Consulta: 8 març 2017].
* ↑ «Toutes les citations de Marguerite Duras». Evene. [Consulta: 5 març 2017].
* ↑ «Citation Marguerite Donnadieu, dite Marguerite Duras». Dico-Citations. [Consulta: 8 març 2017].